Mista

Miguel Ángel Ferrer Martínez, poznatiji kao Mista (rođen 12. novembra, 1978, Caravaca de la Cruz, Španija) je španski nogometaš, koji na poziciji napadača trenutno igra u Deportivo La Coruni.

 Klupska karijera 

Mista je bio jedan od najvećih uzdanica trenera Rafaela Beniteza, koji ga je trenirao prvo u Real Madridu B, onda u CD Tenerife i na kraju u Valencia CF.

U Tenerifeu, Mista, zajedno sa Curro Torresom i Luisom Garciom je bio član tima koji je izborio ulazak u Špansku Primera Diviziju 2001. godine. Nakon toga prešao je u redove Valencie i bio je ključni igrač uspješnog tima koji je dva puta osvojio ligu i jednom UEFA Kup i to 2004. godine. U sezoni 2004-2005 postigao je jako malo golova za razliku od prošlih sezona.

2006 godine, Mista prelazi u Atletico Madrid, gdje je odigrao u sezoni 2006-07, 29 utakmica i u narednoj sezoni samo 3 utakmice.

U julu 2008. godine raskida ugovor sa vodstvom madridskog kluba i potpisuje trogodišnji ugovor sa Deportivo La Corunom. Službeno je debitovao u novom klubu na otvaranju sezone 2008-09 kada je i postigao gol protiv Real Madrida i to 31. augusta, 2008.

Kategorija:Rođeni 1978.
Kategorija:Živi ljudi
Kategorija:Španski nogometaši
Kategorija:Španski nogometni treneri
Kategorija:Nogometaši CD Tenerifea
Kategorija:Nogometaši Atlético Madrida
Kategorija:Nogometaši Deportiva de La Coruñe
Kategorija:Nogometaši Toronta
Kategorija:Nogometaši Valencije
Kategorija:Nogometaši Real Madrida
Kategorija:Treneri Valencije